Adenbukta

Adenbukta, eller Adenbukten, er en bukt av Arabiahavet mellom Jemens sydkyst på 
Den arabiske halvøy og Somalias nordkyst i Afrika. I den vestlige enden ligger Djibouti. Adenbukta avgrenses mot Arabiahavet ved meridianen fra Ras Asir på nordøstspissen av Somalia.

Bukta er omkring 900 km lang fra øst til vest, og omkring 500 km bred ved østenden. Der er forbindelse mot nordvest til Rødehavet gjennom Bab el-Mandeb-stredet.

I de senere årene har skipsfarten i Adenbukta vært plaget av piratvirksomhet av somaliske sjørøvere som kaprer skip.

Ifølge Leger Uten Grenser flyktet 30 000 over denne bukta, fra Somalia til Jemen, i 2007, på grunn av konflikter og tørke på Afrikas horn. I de første fem månedene av 2008 flyktet 20 000 over bukta.

 Referanser 

 Eksterne lenker 


Kategori:Indiahavet
Kategori:Bukter i Asia
Kategori:Bukter i Afrika
Kategori:Jemens geografi
Kategori:Somalias geografi
Kategori:Djiboutis geografi
Kategori:Riftdalen